Спорт: Григор Димитров загуби една позиция в световната ранглиста
18 Март 2019 | 08:27 | Агенция "Фокус"
София. Григор Димитров загуби една позиция в световната ранглиста и през новата седмица се намира под номер 29. Българинът загуби десет точки заради отказа си от участие в турнира от сериите „Мастърс“ в Индиън Уелс поради контузия в рамото.
Григор не е играл от Откритото първенство на Австралия насам, като освен Индиън Уелс пропусна турнирите в Ротердам и Акапулко. Той ще се завърне на корта за надпреварата в Маями, която ще се проведе от 18 до 31 март.
Сред първите трима в света няма промени. Лидер в световната ранглиста остава Новак Джокович, следван от Рафаел Надал и Александър Зверев.
В „Топ 10“ има промени. Доминик Тийм изпревари Роджър Федерер и зае четвъртото място в ранглистата. Кей Нишикори се изкачва с една позиция и заема шестото място. С една позиция по-надолу до номер седем пада Кевин Андерсън. Хуан Мартин дел Потро загуби три места и вече е осми в света. Десетката допълват Джон Иснър и Стефанос Циципас.